אנדרטת חיל הרפואה

אנדרטת חיל הרפואה נמצאת בבסיס מרפ"א צפון (בית חולים 10) בחיפה.

הקמה 
האנדרטה היא חלק מאתר ההנצחה המרכזי לחללי חיל הרפואה. סמוך לה חקוקים על קיר הנצחה שמותיהם של 571 (נכון ל-נובמבר 2020) אנשי חיל הרפואה שנפלו מאז מלחמת העצמאות, רופאים, חובשים, פרמדיקים ובעלי מקצועות ותפקידים נוספים בחיל הרפואה.

על הקיר נמצאת גם שבועת חיל הרפואה שחוברה על ידי חיים חפר ולפיד זיכרון עליו כרוך נחש - סמל הרפואה.

אחת לשנה נערך במקום טקס התייחדות עם הנופלים בהשתתפות המשפחות השכולות, קצין רפואה ראשי וראש אט"ל.

האנדרטה הוקמה ביוזמת עמותת חיל הרפואה. היא מורכבת משלושה מבנים מבטון הערוכים כאוהל תאג"ד. במרכז נמצא פסל ברונזה (2.05 מטר) של חובש תומך בחייל פצוע הנשען עליו, הפסל הוא פרי יצירתה של הפסלת החיפאית יפה לוי (בק). האנדרטה תוכננה על ידי האדריכל עקיבא לומניץ (1946-1996) ונחנכה ב-10 ביולי 1989.

ביום הזיכרון ה'תשנ"ג (1993) הנפיק השרות הבולאי בול עם ציור של האנדרטה.

גלריה

קישורים חיצוניים

 אתר הנצחה לחללי חיל הרפואה, חיפה, באתר "יזכור"
 יום הזיכרון ה'תשנ"ג, בול אנדרטת חיל הרפואה

אנדרטאות חיליות לזכר חללי מערכות ישראל
חיפה: אנדרטאות
חיל הרפואה